Tobruk
<s>Tobruk (arapski: طبرق, grčki: Αντίπυργος) je lučki grad od 62,500 i općina od 114.680 stanovnika na sjeveroistoku Libije u Regiji Kirenaika.</s>

<s>Geografske karakteristike</s>

<s>Grad se prostire oko malog zaljeva Sredozemnog mora - Bomba.</s><s>Od  egipatske granice je udaljen 155 km zapadno, a od glavnog grada Tripolija 1,250 km.</s><s>Kroz grad prolazi obalna magistrala kojom je povezan sa Kairom, Bengazijem i Tripolijem.</s>

<s>Historija</s>

<s>Najstarije naselje na tom lokalitetu bila je Grčka kolonija - Antipirgos, kog je za rimskih vremena zamjenila utvrda koja je branilagranice Kirenajke.</s><s>Tokom srednjeg vijeka se transformirao u odmorište i trgovište na obalnom karavanskom putu.</s>

<s>Kako je Tobruk jedina prirodna luka Libije, Kraljevina Italija ga je zauzela na samom početku Talijansko-turskog rata 5. oktombra 1911.</s><s>Za Irata ga je koristila kao vojnu bazu za mornaricu i avijaciju u vojnim kampanjama prema jugu.</s>

<s>Za Drugog svjetskog rata Tobruk je nekoliko puta padao iz ruke u ruku, i bio poprište najdugotrajnih borbi na sjevernoafričkom frontu.</s><s>Jedinice Britanske armije zauzele su grad u januaru 1941. pritom zarobivši 25.000 talijanskih vojnika.</s><s>Rommelov Afrički korpus je u svom naletu natjerao Britance da se povuku na istok, ostavivši garnizon u Tobruku u okruženju.</s><s>Ta opsada trajala je od novembra 1941. do januara 1942. sve dok ga nisu oslobodile Britanske jedinice u ofenzivi natjeravši Rommela da se povuče iz Kirenaike.</s><s>Tobruk se drugi put našao u opsadi koja je trajala od marta 1941. do juna 1942. kad je Afrički korpus zauzeo grad i zarobio oko 35.000 savezničkih vojnika i ogromne količine Ratnog materijala.</s>

<s>Nakon Druge bitke kod El Alameina jedinice Britanske armije su u svojoj ofenzivi zauzele Tobruk 13. novembara 1942.</s>

<s>Tobruk je nakon rata obnovljen pa je postao rezidencija  bivšeg libijskog kralja Idrisa.</s><s>Luka je proširena 1960-ih izgradnjom naftnog terminala Marsa al-Hariga, koji je naftovodom dugim 515 km povezan sa naftnim poljem Sarir.</s>

<s>Britanska armija napustila je svoju bazu u južnom predgrađu Al Adam 1970.</s>

<s>Tobruk je 2011. bio prvi libijski grad kog su preuzeli ustanici protiv Gadafija.</s>

<s>Znamenitosti</s>

<s>U Tobruku se nalaze  Vojnička groblja britanskih, talijanskih i francuskih vojnika..</s>

<s>Izvori</s>

<s>Vanjske veze</s>

<s>Tobruch</s>

<s>Gradovi u Libiji</s>

